PENGURUSAN SISA PEJAL BANDAR: PENELITIAN KE ATAS KERJASAMA SWASTA DAN AWAM DI KUCHING, SARAWAK
Authors: SEBASTIAN DARAUP ETHEL , MAPA MOHAMMAD TAHIR , BEDDU ASIS ABDUL HAIR , GEORGE FIONNA , ANAK DINGGAI MOLIA SEBI 
Published: March 2022

Abstrak Isu pengurusan sisa pepejal yang tidak efisien merupakan antara kekangan yang dihadapi di negara-negara membangun, Malaysia tidak terkecuali. Lebih kurang 37, 890 tan sisa dihasilkan setiap hari di Malaysia di mana setiap individu menghasilkan sekurang-kurangnya 1.17kilogram sisa. Jumlah tersebut akan terus meningkat seiring dengan peningkatan populasi penduduk terutamanya di kawasan bandar. Antara langkah alternatif yang diambil bagi menghadapi masalah tersebut adalah menggalakkan penglibatan syarikat swasta dalam pengurusan sisa pepejal. Objektif pertama kajian ini adalah untuk mengenal pasti tanggungjawab dan peranan pihak swasta dan awam dalam pengurusan sisa pepejal di Taman Kopodim serta Taman Dahlia, Kuching. Objektif kedua kajian ini adalah untuk menilai persepsi penduduk di taman perumahan mengenai kualiti perkhidmatan penglibatan syarikat swasta dalam pengurusan sisa pepejal. Kaedah kajian yang digunakan dalam kajian ini adalah kaedah tinjauan serta temu bual. Bilangan sampel dalam kajian ini adalah seramai 100 orang responden. Dapatan menunjukkan bahawa pengurusan sisa pepejal di Bandaraya Kuching, Sarawak khususnya di kawasan kajian (Taman Kopodim dan Taman Dahlia) adalah di bawah tanggungjawab Syarikat Trieneken yang dilantik oleh Pihak Berkuasa Tempatan di bawah perjanjian konsensi. Selain itu, persepsi penduduk terhadap kualiti pengurusan sisa pepejal yang disediakan oleh Syarikat Trieneken adalah pada tahap sederhana dan memuaskan. Kajian mengenai penglibatan syarikat swasta dalam pengurusan sisa pepejal masih kurang dilakukan terutamanya di Malaysia. Oleh itu, hasil dapatan kertas kerja ini mampu memberi pandangan luas terhadap penglibatan syarikat swasta dalam pengurusan sisa pepejal terutamanya di negara-negara membangun seperti Malaysia.

 

Abstract Inefficient solid waste management is one of the main issues faced by most developing countries, including Malaysia. About 37, 890 tonnes of waste are produced daily in Malaysia, where each individual produces at least 1.17 kilogram of waste per day. Those number will continue to increase as the population grows, especially in urban areas. Therefore, one of the alternative measures taken to address this problem is encouraging private sector participation in solid waste management. The first objective of this study was to identify the role of the private and public sector in solid waste management in Taman Kopodim and Taman Dahlia. The second objective was to evaluate the residents’ perception regarding the quality of the waste management service provided by the private company. The research method used in this study is the survey method and interview. The sample size used in this study was 100 respondents. Findings show that solid waste management in Kuching, Sarawak specifically in the study area (Taman Kopodim and Taman Dahlia) is manage by Trieneken Sdn. Bhd, which was appointed by the Local Authorities under the concession agreement. In addition to that, the residents' perception of the quality of solid waste management provided by Trieneken Sdn. Bhd. is at a moderate and satisfactory level. Studies on private companies' involvement in solid waste management are still lacking, especially in Malaysia. Therefore, the findings of this paper provide a great insight regarding involvement of private company’s involvement/participation in solid waste management especially in developing countries such as Malaysia.